Ritratt: Soċjetà Ċivili .td_uid_2_604dcd7e1a4e3_rand.td-a-rec-img{text-align:left}.td_uid_2_604dcd7e1a4e3_rand.td-a-rec-img img{margin:0 auto 0 0} Meta jkollok iż-żewġ partiti politiċi l-kbar b'ħafna difetti bħalma nsibu f'Malta, xi ħaġa li ssibha tista' tgħid f'kull pajjiż demokratiku, ir-rwol tas-soċjetà ċivili jsir wieħed tassew kruċjali. F'Malta għandek ukoll il-fatt li l-livell ta' edukazzjoni politika ta' numru sostanzjali ta' nies huwa wieħed baxx ħafna. Biex nagħti eżempju, hija xi ħaġa tal-biki li tikteb artiklu riċerkat u b'argumenti sodi u serji u mbagħad ikollok ħafna prużuntużi li jipprovaw iwaqqgħu l-argumenti tiegħek b'kummenti patetiċi bħal "viva dak" u "viva l-ieħor" jew "se nerġgħu nirbħu b'dan l-ammont" jew "l-ieħor"! Iktar serju huwa l-fatt li f'Malta għandna kultura politika fejn ħafna jipprovaw isikktu leħen min ma jaqbilx magħhom. Għadna lura, pereżempju, milli nifhmu li s-soċjetà ċivili ssaħħaħ id-demokrazija u mhux tnawwarha. Għadna lura milli naċċettaw lil min jipprotesta jekk ma nkunux naqblu mal-argumenti tiegħu jew b'xi mod jattakka lill-partit politiku li nappoġġjaw. Għalhekk huwa tant meħtieġ li nsaħħu l-istrutturi tas-soċjetà ċivili u mhux hekk biss imma saħansitra naċċertaw li movimenti tas-soċjetà ċivili ma jkunux dominati minn individwi li kollha jappoġġjaw l-istess partit politiku. Filwaqt li jien l-ewwel wieħed li nirrikonoxxi li r-rwol kruċjali tas-soċjetà ċivili f'Malta f'dawn l-aħħar snin kien wieħed importanti ħafna biex inkixfu atti ta' korruzzjoni marbuta mal-poter u biex jitkompla l-isforz biex issir ġustizzja fil-każ tal-assassinju tal-ġurnalista u blogger, Daphne Caruana Galizia, min-naħa l-oħra nemmen li għad baqa' xi jsir biex is-soċjetà ċivili f'Malta tkun aktar organizzata, aktar oġġettiva, aktar politikament imparzjali u aktar aċċettata minn kulħadd. X'naħseb li għad baqa' li jsir? L-ewwelnett, mhix ħaġa tajba li l-maġġoranza assoluta ta' dawk li jipparteċipaw fil-protesti tas-soċjetà ċivili huma kollha partitarji tal-Partit Nazzjonalista. Mhix ħaġa tajba wkoll li jkollok in-nies li jmexxu gruppi tas-soċjetà ċivili li huma kollha magħrufin għall-appoġġ li jagħtu lill-istess partit politiku. Fuq kollox, ma nistax nifhem kif ikollok moviment tas-soċjetà ċivili li għandu bħala għanijiet primarji l-protezzjoni tas-saltna tad-dritt, il-ħarsien tad-demokrazija, it-tolleranza politika, eċċ., imbagħad ikollok bniedem bħala membru tal-eżekuttiv ta' NGO ( non-governmental organisation ) prominenti tal-istess soċjetà ċivili li fuq il-blogg tiegħu jippermetti affarijiet li huma kontradizzjoni ta' dak li tirrappreżenta s-soċjetà ċivili. Qiegħed nirreferi għal Manuel Delia u se nagħti eżempji konkreti. Ħafna agħar minn hekk, tirredikola żewġ nisa ta' tnejn minnhom: " Even their consorts/spouses have fanciful names. Dawn huma eżempji ta' attakki personali mill-aktar baxxi li żgur mhumiex ta' ġieħ għall-moviment tas-soċjetà ċivili. Nemmen ukoll li dawk kollha li jifformaw parti mis-soċjetà ċivili għandhom dejjem jaġixxu b'dinjità. Għalhekk, diskors baxx, vulgari, ħamallu, eċċ., qatt ma jista' jkun parti mill-vokabolarju tagħhom. We need him to … " – U juża lingwaġġ vulgari. Le, aġir bħal dan iwaqqa' lis-soċjetà ċivili għaliex jekk min imexxiha lanqas hu kapaċi jkun ċivili ma' min ma jaqbilx miegħu, allura mhux postu f'moviment bħal dan. Daqstant ieħor m'hemmx post fis-soċjetà ċivili għal min hu vjolenti. Żgur li inċidenti bħal dawk tal-marmalja li f'Novembru, 2019 kienet ipprotestat b'mod xejn paċifiku ħdejn il-Parlament u li fihom anke weġġgħet spettur tal-pulizija m'hemmx posthom fl-attivitajiet tas-soċjetà ċivili. Nikkonkludi billi ngħid li jiena nemmen li s-soċjetà ċivili għandha futur sabiħ f'dan il-pajjiż. Hija totalment bżonnjuża għaliex hija t-tarka tad-demokrazija. Ara ma nagħtux kas xi ftit injuranti u stupidi li mhumiex lesti jaċċettaw lil min jipprotesta f'isem iċ-ċittadin. Madankollu, xorta jibqa' l-fatt li l-moviment tas-soċjetà ċivili preżenti għandu xi difetti li hemm bżonn li jitranġaw. Irid ikun moviment li jinkludi kemm jista' jkun nies b'opinjonijiet politiċi differenti; nies li qatt ma jipprotestaw b'mod vjolenti; moviment li ma jkollux imexxih xi ħadd li jaġixxi b'mod li jmur kontra l-istess prinċipji tal-moviment stess. Nagħlaq billi ngħid ukoll li jien nemmen li l-moviment tas-soċjetà ċivili jrid ikun wieħed dejjem attiv u mhux jirsisti fuq xi kwistjoni waħda u wara jxolji. Leħen is-soċjetà ċivili jrid jibqa' jinstema' fuq diversi kwistjonijiet: il-protezzjoni tal-ambjent; il-ġlieda kontra l-korruzzjoni; id-drittijiet tal-minoritajiet; il-ġlieda kontra l-pandemija tal-COVID-19; eċċ. Prosit lil dawk kollha li huma attivi fil-moviment tas-soċjetà ċivili. .td_uid_3_604dcd7e1a6e3_rand.td-a-rec-img{text-align:left}.td_uid_3_604dcd7e1a6e3_rand.td-a-rec-img img{margin:0 auto 0 0}